Bisane ngandayang sabda, ngunadikayang sor singgih, duweg mangulat lengkara, lemuh halus seken gampil, pantes patut nudut hati, saha mawasana ayu, tabuh luwung pangus getar, yan sida bahan nyalanin, sinah ngunggul, dyastu ragane andapang Yan tabuh gangsul tur rentang, sinted manyakitin kuping, dulur mawasana hala, tan ngetang sor lawan singgih, yadin kenken ban managih, awake apang baduwur, miwah mangden kaajumang, sinah kakalah ungkurin, tabuh ngagu, nampat anake ngajumang.